பாலக்காடு மணி அய்யர் மட்டுமல்ல, உமையாள்புரம் சிவராமன், திருவாரூர் பக்தவச்சலம், காரைக்குடி மணி, லால்குடி ஜெயராமன், டி.என். கிருஷ்ணன் என பாடகரல்லாத வாத்தியக் கலைஞர்களில் புகழ் பெற்றவர்கள் பலரும் இருக்கிறார்கள். ஒரு கச்சேரியின் மையமே பாடகர்தான் எனும்போது எல்லோருடைய பார்வையும் அவரை நோக்கியே குவிகிறது என்பதுதான் உண்மை. பாடகர்களோடு ஒப்பிடுகையில் மற்ற கலைஞர்கள் புகழ்பெறுவதில்லை என்றாலும் இங்கே எல்லோரும் அவரவர்களின் திறமைக்கேற்ற அங்கீகாரத்தை அடைகின்றனர்.